Document ID: /roh_data/filtered/Billingualer_Corpus_interleaved-de-rm.jsonl.gz/911

This is a text translated from German to Rumantsch Grischun.
Volksabstimmung vom 26. September 2004: Wirtschaftsförderung soll bessere Instrumente erhalten

Von Regierungspräsident Klaus Huber

Jeden Monat gehen im Kanton Graubünden Arbeitsplätze verloren, indem Betriebe geschlossen oder Arbeitsplätze verlagert werden. Mit einer aktiven Wirtschaftsförderungspolitik soll dieser Entwicklung entgegen gewirkt werden. Dazu müssen wir vor allem der ansässigen Wirtschaft Sorge tragen und ihr gute Rahmenbedingungen geben. Zusätzlich sind aber auch neue zukunftsgerichtete Arbeitsplätze unerlässlich. Der Kanton selbst kann diese Arbeitsplätze nicht schaffen. Dazu braucht es Unternehmen, welche im Kanton investieren. Das Ziel der kantonalen Wirtschaftsförderung ist es, bestehende Arbeitsplätze zu sichern und neue zu schaffen.

In den letzten Jahren hat der Kanton die Aktivitäten der Wirtschaftsförderung verstärkt und ein Standortmarketing aufgebaut. Es zeigte sich dabei, dass die Möglichkeiten bzw. die Instrumente der Wirtschaftsförderung nicht ausreichend und zu verbessern sind. Deshalb wurde das Gesetz über die Wirtschaftsförderung aus dem Jahre 1990 revidiert und das neue Gesetz über die Förderung der wirtschaftlichen Entwicklung (GWE) erlassen.

Das neue GWE ist ein modernes schlankes Gesetz. Ziel der Vorlage ist, das Instrument der Wirtschaftsförderung zu optimieren. Die Schwerpunkte der Gesetzesrevision können wie folgt beschrieben werden:

- die Unterstützung des Aus- und Aufbaus von KMU's mit Darlehen;

- die Förderung der Hotellerie auch unabhängig von der Förderung durch die Schweizerische Gesellschaft für Hotelkredit;

- die Förderung der Informations- und Kommunikationstechnologien mit Darlehen oder Beiträgen;

- die Unterstützung der Regionalorganisationen zur Steigerung der Wettbewerbsfähigkeit der Regionen;

- die Unterstützung von Sportanlagen von kantonaler Bedeutung;

- die Unterstützung von Forschungsinstitutionen insbesondere solche, mit internationaler Ausstrahlung.

In erster Linie sollen Innovationen und zukunftsgerichtete Projekte unterstützt werden. Sommer- oder Wintertourismus werden nicht gegeneinander ausgespielt, sondern es geht um Arbeitsplätze, Wertschöpfung, Innovationen und Investitionen in die Zukunft sowohl im Sommer als auch im Winter.

Mit dem Gesetz werden auch bessere gesetzliche Grundlagen für die Statistik, für das Standortmarketing, für die Beteiligung an Programmen von internationalen Organisationen (Interreg) geschaffen. Zudem beinhaltet das Gesetz die Grundlage zur Unterstützung der regionalpolitischen Massnahmen des Bundes.

Das neue Gesetz stellt lediglich das Förderinstrumentarium bereit. Die strategischen Schwerpunkte für die wirtschaftliche Entwicklung enthält jeweils das Regierungsprogramm. Beispielsweise für die Jahre 2005 bis 2008: Die Intensivierung der Ansiedlungspolitik, die Förderung der Innovation und des Wissenstransfers, die Förderung der Innovation im Tourismus sowie die Förderung von Kooperationen und effizienten Strukturen. Der Grosse Rat genehmigt die Schwerpunkte und steuert den finanziellen Mitteleinsatz über die jährlichen Budgets.

Am 26. September 2004 stimmen wir über das neue Wirtschaftsentwicklungsgesetz (GWE) ab. Der Grosse Rat hat das neue Wirtschaftsentwicklungsgesetz mit 89 zu 15 Stimmen angenommen. Das neue Gesetz ist ein Beitrag zur positiven wirtschaftlichen Entwicklung des Kantons Graubünden.

Gremium: Departement des Innern und der Volkswirtschaft Quelle: dt Departement des Innern und der Volkswirtschaft Data: 14.09.2004

Votaziun dal pievel dals 26 da settember 2004: La promoziun da l'economia duai survegnir megliers instruments

da Klaus Huber, president da la regenza

Mintga mais van a perder plazzas da lavur en il chantun Grischun tras quai che manaschis vegnan serrads u plazzas da lavur spustadas. Tras ina politica activa per promover l'economia duai quest svilup vegnir cumbattì. Per quest intent stuain nus cunzunt avair quità da l'economia indigena e la dar bunas cundiziuns da basa. Ultra da quai èn dentant er indispensablas novas plazzas da lavur progressivas. Il chantun sez na po betg crear questas plazzas da lavur. Latiers dovri interpresas che investeschan en il chantun. La finamira da la promoziun chantunala da l'economia è da segirar las plazzas da lavur existentas e da crear novas.

Durant ils ultims onns ha il chantun rinforzà las activitads da la promoziun da l'economia e creà in marketing dal lieu. Igl è sa mussà che las pussaivladads resp. ils instruments da la promoziun da l'economia na bastan betg e ch'els ston vegnir meglierads. Perquai è vegnida revedida la lescha per promover l'economia publica da l'onn 1990 e vegnida relaschada la nova lescha per promover il svilup economic en il chantun Grischun (LSE).

La nova LSE è ina lescha moderna ed agila. Quest project vul optimar l'instrument da la promoziun da l'economia. Ils puncts centrals da la revisiun da la lescha pon vegnir descrits sco suonda:

- sustegnair il svilup e la creaziun d'interpresas pitschnas e mesaunas cun emprests da daners;

- promover l'hotellaria er independentamain da la promoziun tras la societad svizra da credit d'hotel;

- promover las tecnologias d'infurmaziun e da communicaziun cun emprests da daners u cun contribuziuns;

- sustegnair las organisaziuns regiunalas per augmentar la cumpetitivitad da las regiuns;

- sustegnair stabiliments da sport d'impurtanza chantunala;

- sustegnair instituziuns da perscrutaziun, spezialmain talas cun in'attracziun internaziunala.

En emprima lingia duain vegnir sustegnids innovaziuns e projects progressivs. Il turissem da stad ed il turissem d'enviern na duain betg concurrenzar in l'auter. Anzi i va per plazzas da lavur, creaziun da valurs, innovaziuns ed investiziuns en l'avegnir, tant la stad sco er l'enviern.

Tras la lescha vegnan er creadas meglras basas legalas per la statistica, per il marketing dal lieu e per la participaziun a programs d'organisaziuns internaziunalas (interreg). Ultra da quai cuntegna la lescha la basa per sustegnair las mesiras per la politica regiunala da la confederaziun.

La nova lescha metta mo a disposiziun l'instrumentari da promoziun. Ils accents strategics per il svilup economic èn mintgamai cuntegnids en il program da la regenza. Per ils onns 2005 fin 2008 èsi per exempel previs d'intensivar la politica da domiciliaziun, da promover l'innovaziun ed il transfer da savida, da promover l'innovaziun en il turissem sco er da promover cooperaziuns e structuras effizientas. Il cussegl grond approvescha ils accents e dirigia ils meds finanzials tras ils preventivs annuals.

Ils 26 da settember 2004 votain nus davart la nova lescha per promover il svilup economic en il chantun Grischun (LSE). Il cussegl grond ha acceptà la nova lescha per promover il svilup economic en il chantun Grischun cun 89 cunter 15 vuschs. La nova lescha è ina contribuziun al svilup economic positiv dal chantun Grischun.

Gremi: departament da l'intern e da l'economia publica

Funtauna: rg departament da l'intern e da l'economia publica

Data: 14.09.2004